Vanuit Zeerust vat ons die teerpad rigting Gaborone, na so 60km kry mens Nietverdient (so klein plekkie net 'n stasie en 'n k@khuis omtrent) daar was darm in die vorige bedeling 'n skool waarmee rekening kon gehou word en darm bestaan die kerk nog. Die koshuis het vroeerjare baie kinders gehuisves vanaf Botswana en selfs plaaslike kinders ook (blank natuurlik )
By Nietverdient draai jy regs op die grondpad. Nie 'n slegte pad nie net los sandjies plek-plek maar niks om oor benoud te raak nie. Ek voel-voel nog aan die GS maar ek moet se baie baie stabiel en vreet die sinkplaat pad op soos 'n droom (jy moet natuurlik net vinniger as 80 ry). Verby baie plaashuise wat ek nog goed kan onthou hoe het ons vroer jare saam met my skoonpa daar gejag... die goeie ou dae toe die ou toppie nog geleef het!!! Hy was n legende in die omgewing en daars min mense wat nie vir Willem (Velle) Viljoen geken het nie. Vandaar al die jag geleenthede in daai omgewing.
Na so 40km grondpad is ons by die dam se onderkant. Die dam is baie leeg en die teenwoordigheid van die nuwe SA is baie duidelik! Geboue wat afgebreek word vir die sink en deur- en vensterrame. Om nie eers te praat van die visnette en vanghokke nie... (maar dis mos een van die redes hoekom ek 'n knipmes dra... ) Ons het nou wel nie die seekoeie gesien nie maar vars spore wel.
Nog so 8km om na die damwal teenaan Madikwe se draad kry ons die grootvoette sommer teenaan ons en dan besef jy met eens hoekom jy grondpaaie ry... (die paadjie darm nie te erg nie) en as jy eers by die wal kom kan jy sien die boere het nog die plek help bou! Nog toe dit Bophuthatswana was onder beheer van Dr. Lucas Mongope. Wat 'n uitsig en die Windhoekies word uitgehaal uit die topbox en die gevoel van vrede en rustigheid oorval jou sonder dat jy eers daarvoor vra Na 'n klomp trappe is jy bo-op die wal... en wat 'n uitsig!!!!
Toe ons laas hier was het my skoonpa nog geleef en om weer hierdie spesiale plek te kon besoek was baie spesiaal!!! Ons was die enigste mense daar en nie eers n wag by die hek nie... jy stoot die veiligheidshek sommer self oop en gaan in... wie gaan nou 'n biker probeer stop
Baie mooi Faan. Ek hou ook van daai gevoel van rustigheid en vrede. 'n Windhoekie daarby is 'n bonus. Baie dankie
By watter lodge want ons werk baie met die Madikwe manne, ek probeer reel om met die fietse 'n toer daardeur te reel maar hulle is maar styf